Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 18/11/5508	Ružomberok, 5.4.2012
EEČ : 2-42-43-2012

U Z N E S E N I E

Trestná vec:	obvinená XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 538,54 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb, Riadok 8, 034 01 Ružomberok, IČO: 00647802, č. ú.: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OR PZ v Ružomberku pod spisovou značkou ORP-441/JP-RK-2010.

Skutková veta: 
dňa 12.12.2007 v Ružomberku vylákala plnenie z úverovej zmluvy tak, že zneužila osobné údaje osoby XXXXX XXXXX nar. XXXXX a v jeho mene uzavrela a podpísala so spoločnosťou  XXXXX, XXXXX, XXXXX, IČO: XXXXX, zmluvu o úvere č. 3712139047, na základe ktorej získala úver vo výške 17.198,- Sk (570,87 Eur) za účelom kúpy umývačky riadu Whirlpool ADP4616 a vysávača ETA 7460, s vedomím, že úverovú zmluvu neuzatvoril a nepodpísal Ing. XXXXX XXXXX, nar. XXXXX bytom XXXXX, okres Ružomberok, čím spôsobila spoločnosti Home Credit Slovakia a. s., Teplická 7434/147, Piešťany, IČO: 36 234 176, škodu vo výške 17.198,-Sk (570,87 Eur),

Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície v Ružomberku z 05.01.2011, ČVS: ORP-441/JP-RK-2010, bolo podľa § 199 ods. 1 Trestného poriadku začaté trestné stíhanie a následne dňa 19.05.2011 podľa § 206 ods. 1 Trestného poriadku vznesené obvinenie XXXXX, nar. XXXXX v Kežmarku, trvale bytom XXXXX, okres Ružomberok, pre prečin podvodu podľa § 221 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodený uzavreli pred mediačným a probačným úradníkom na Okresnom súde Ružomberok dňa 27.01.2012 Zmier, v rámci ktorého obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, pričom medzičasom nahradila poškodenému škodu spôsobenú trestným činom v celej požadovanej výške. 

Dňa 22.03.2012 obvinená vložil na účet Okresnej prokuratúry Ružomberok peňažnú sumu určenú na všeobecne prospešné účely vo výške 50,- Eur, pričom 25,- Eur je určených pre organizáciu Trojlístok, Centrum sociálnych služieb, so sídlom ul. Riadok 8, 034 01 Ružomberok, IČO: 00 647 802, a 25,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodený s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor